Vaibad muudavad ruumi õdusaks ja kannavad väga olulist rolli sisekujundudes. Selleks, et vaibad kestaksid kaua ning puhtana, tuleb neid regulaarselt hooldada.
Selleks ime vaipkattelt vähemalt kord nädalas tolmu – nii ei jõua väikesed mustuseosakesed kiu sisse. Aeg-ajalt tasub vaipasid puhastada ka spetsiaalse šampooni või mõne muu pesuvahendiga, mis on mõeldud vaipade märgpuhastuseks.
Kuidas ennetada plekke?
- Et suur mustus ei satuks vaipadesse, pane sissekäigu ette vett ja mustust absorbeeriv matt.
- Vaheta poole aasta tagant välja oma kütte- ja õhusüsteemide filtrid, et ventilatsiooni avade ümber ei koguneks erinevaid jääke.
- Hoidu vahendite kasutamist, mis sisaldavad silikooni, sest pärast selliste puhastusvahendite kasutamist kipub vaip mustust koguma.
Kuidas eemaldada tekkinud plekke?
- Kohe, kui sul tilgub või kukub midagi vaibale, reageeri kiiresti ja puhasta vaip ära.
- Plekki puhtades tuleb alati alustada välimisest servast, et vältida laiali valgumist.
- Ära kunagi nühi plekki, sest nii võid teha karuteene ja ajada mustuse veel rohkem laiali või välja venitada vaiba koed.
Kui sul on vaibale kukkunud mõni vedelik, siis:
- Pühi see ära imava valge lapi või paksu paberkäterätikuga. Püüa mitte nühkida!
- Seejärel vala pleki peale sooda- või gaseeritud vett, sest mullid aitavad kergitada maha läinud aine paremini pinnale. See tuleb omakorda imava paberi või lapiga ära eemaldada.
Kui sul on vaibale tekkinud tahkemad plekid, siis:
- Proovi see eemaldada lusika, nüri noa vms abivahendiga
- Kui kõik, mis maha kukkus on eemaldatud, saad allesjäänud plekile kätte õrna puhastusvahendi vesilahusega. Kasutada võib ka erinevaid plekieemaldusvahendeid.
- Pane tähele! Juhul, kui sul on villane või villaseguga vaip, siis kasuta vaid sellele materjalile mõeldud puhastusvahendit.
- Kui plekikoht on eemaldatud, kuivata see ära.
- Lõpuks loputa kõik puhta sooja veega üle või pihusta vaibale vett, jälgides, et vaip liiga märjaks ei saaks. Seejärel kuivata vaip ära.
- Kui vaip on kuiv, harja narmad ja kiud tagasi sellesse asendisse, kus nad olid enne pleki tekkimist.